วิธีทำเซลล์แสงอาทิตย์แบบใหม่ อาจช่วยให้เสียค่าใช้จ่าย ในการผลิตกระแสไฟฟ้าพลังงานแสงอาทิตย์ ได้ถูกลง
วิธีทำเซลล์แสงอาทิตย์แบบใหม่ มีลู่ทางว่า จะทำให้ผลิตกระแสไฟฟ้า จากพลังงานแสงอาทิตย์ได้ โดยเสียค่าใช้จ่ายถูกลงกว่าเดิม และทำให้มีวิธีการ
วัสดุที่ใช้ทำเซลล์แสงอาทิตย์ กันอย่างแพร่หลายก็คือธาตุอโลหะซิลลิคอน ซึ่งแข็งและเปราะบาง ศาสตราจารย์ทางฟิสิกส์ แฮร์รี แอ็ทวอเตอร์ที่สถาบันเทคโนโลยีแห่งแคลิฟอร์เนีย กำลังใช้วิธีการทำเซลล์แสงอาทิย์ ที่ผิดแผกแตกต่างไปจากเดิมโดยใช้วิธีเอาซิลลิคอนมาทำเป็นสายไฟเส้นเล็กๆ ซึ่งมีคุณสมบัติดูดซึมแสง และเก็บรวบรวมกระแสไฟฟ้าได้ดีพอๆกับเซลล์แสงอาทิต์แผ่นบางๆ ที่ทำด้วยซิลลิคอน ท่านอาจารย์อธิบายให้ฟังว่า สายไฟ้ฟ้าเส้นบางๆเหล่านี้ตั้งตรงโดยมีฐานรองรับอยู่ ทำให้ดูเหมือนกับแปรงแปรงผมอันกระจิ๋วหลิวเลยและการออกแบบเซลล์แสงอาทิตย์แบบนี้ เมื่อมองในแง่ของค่าใช้จ่ายแล้ว จะเห็นว่าช่วยให้เราใช้ซิลลิคอนน้อยลงกว่าเดิมหนึ่งร้อยเท่า บางคนอาจคิดว่า การใช้ซิลลิคอน ซึ่งเป็นตัวเปลี่ยนพลังงานแสงอาทิตย์เป็นพลังงานไฟ้ฟ้าน้อยลงไปอย่างนี้ จะไม่ทำผลิตพลังงานไฟฟ้าได้น้อยลงไปละหรือ?แต่ศาสตราจารย์ แฮรี แอ็ทวอเตอร์ กล่าวว่าการณ์มิได้เป็นอย่างเช่นที่คิดกัน ท่านอาจารย์กล่าวไว้ตอนนี้ว่า "แสงเข้ามาและถูกลวดสายไฟฟ้าดูดซึมเอาไว้และแสงบางส่วนจะสะท้อนไปสะท้อนมาระหว่างลวดสายไฟฟ้า ซึ่งจะทำให้ดูดซึมแสงได้มากยิ่งขึ้นอย่างน่าทึ่งตลอดจนการที่แสงสะท้อนไปสะท้อนมา ระหว่างลวดสายไฟฟ้านี้ทำให้ซิลลิคอน มีโอกาสทำปฏิกิริยากับแสงได้มากยิ่งขึ้นอีกด้วย" ศาสตราจารย์ แฮรี แอ็ทวอเตอร์ และเพื่อนร่วมงานผลิตต้นแบบของเซลล์แสงอาทิตย์แบบใหม่นี้ในห้องแล็บ และผลิตภัณฑ์ใหม่นี้ มีรูปร่างไม่เหมือนกับแผงเซลล์แสงอาทิตย์ที่ติดตั้งอยู่ตามหลังคาอาคาร อย่างที่เราอาจจะเคยมองเห็นกัน ท่านอาจารย์กล่าวว่า เซลล์แสงอาทิตย์ที่ว่านี้โดยพื้นฐานแล้วมีคุณสมบัติเหมือนกับแผ่นพลาสติกที่ยืดหยุ่นได้ ซึ่งทำให้มีช่องทางใหม่ๆ สำหรับนำไปใช้ประโยชน์อย่างเช่นทำเซลล์แรงดันพลังแสงแบบที่รวมตัวกัน ยกตัวเช่น สามารถสร้างวัศดุมุงหลังคา ที่มีเซลล์แสงอาทิตย์ติดตั้งอยู่พร้อมเสร็จ ซึ่งจะช่วยประหยัดค่าติดตั้งได้ ศาสตราจารย์ แฮรี แอ็ทวอเตอร์กล่าวด้วยว่าการที่เซลล์แรงดันพลังแสง มีคุณสมบัติหยืดหยุ่นคืองอโค้งได้ ทำให้สามารถติดตั้งกับตัวถังรถยนต์ซึ่งไม่มีส่วนที่เป็นที่ราบเรียบได้ ศาสตราจารย์ แฮรีแอ็ทวอเตอร์แห่งสถาบันเทคโนโลยี แห่งแคลิฟอร์เนียหวังใจว่า จะนำเซลล์แสงอาทิตย์ ที่ออกแบบใหม่นี้ออกใช้ในเชิงพาณิชย์ได้เพราะกระบวนการผลิต ไม่จำเป็นต้องอาศัยการพัฒนาเทคโลยีใหม่ และท่านอาจารย์กล่าวเน้นว่าเซลล์แสงอาทิตย์แบบใหม่ ควรจะลดค่าใช้จ่ายในการผลิตกระแสไฟฟ้า จากพลังงานแสงอาทิตย์ได้ด้วย คำบรรยายของศาสตราจาย์ แฮรี แอ็ทวอเตอร์ เกี่ยวกับรูปร่างลักษณะของเซลล์แสงอาทิตย์แบบใหม่ตีพิมพ์อยู่ในวารสาร Nature Materials